Kovács József Hontalan

CSILLAGFEGYENC

ISBN 963 86451 0 5

© Kovács József Hontalan 2003

Kiadja: Cigány Kulturális és Közművelődési Egyesület
Felelős kiadó: dr. Kosztics István
Fotó: Molnár István Gábor

Támogatók:
Magyarországi Nemzeti és Etnikai Kisebbségekért Közalapítvány
Nemzeti Kulturális Örökség Minisztériuma

Mottó (Csillagfegyenc):
A jó ember az ő
Szívének kincseiből
Hozza elő a jókat; és
A gonosz ember az ő szívének
Gonosz kincseiből hozza
Elő a gonoszakat
Máté Evangyélioma 12-35

TARTALOM

POZÍCIÓ
TÜKRÖK
RINGÁSOK
SZIKÉK
MELOCCO
FÁK ANYÁM KERTJÉBEN
SZÍVDARABOK
ZOKOGÁSOK
RÉSZEK
KAVICSOK
FILMEK
CSEKKEK
BERDA 100
SZIKLÁK
CSELINÁCZ  33
REMEKMŰVEK
WEÖRES
TOLLAK
PANCSOLÁSOK
ALAGUTAK
SÁRGA
HULLÁMZÁSOK
KELYHEK
UJJAK
HOZAMOK
DOBOK
KERTÉSZ ÁKOS
DÍJAK
TIKNONYÁRÁD
SZÓLÓK
JÁTÉKOK
ÁLCÁZÁSOK

TÁJAK
ELEFÁNTOK
SZOBÁK
CIHÉK
SZEMETESKUKÁK
NÉV
HÁRTYÁK
SZÍNJAVASLATOK
CIPŐK
ILLATOK
SZÁMLÁK
HARANGOK
PODOMNI
BÖRTÖNÖK
FORMÁK
HULLÁK
LAVINÁK
LÉPCSŐK
REZGŐGAZ
CERUZÁK
ÁLCÁK
FÜGGÖNYÖK
MÁJUSTIZENEGY
KŐLAPOK
FORRADALMÁROK
HINTÁK
LEBEGÉSEK
SZARVAK
TÜSKÉK
ZUHATAGOK
ZENÉK
DROGOK
ÁLARCOK
KÖRÖK

SZÍVHALMOK
KARDOK
RAKASZOK
MEGVÁLTÓ
CANTO
HAJÓK
A BEÁS FOLYÓ
BOR
DÉL
NEMZET
SZOBOR
AKVARELL
TŰSZÍV
KURVA
NYÁR
KROR
AZ ÉV HETEDIK NAPJA
AZ ÉV HUSZADIK NAPJA
AZ ÉV HATVANÖTÖDIK NAPJA
AZ ÉV NYOLCVANEGYEDIK NAPJA
AZ ÉV KILENCVENÖTÖDIK NAPJA
AZ ÉV SZÁZHUSZONNYOLCADIK NAPJA
AZ ÉV SZÁZNYOLCVANADIK NAPJA
ÜVEGSZILÁNKOK

POZÍCIÓ

TÜKRÖK
kő Sétautca hasáb
meleg szeptember jászol
Kror haja
mint csillagháló
friss széna illatú
világ ízű a szája
a legszebb tükör
málna és hó
a szája csillaghajó
tavaszi zápor a haja
a szája tűzvész
robajló vízesés a haja
nagyobb tengerek
óceánok szebb beszéde
a szája

RINGÁSOK
az idő ringása
szebb alakok a falban
a létezés méltósága
a tenger valóság finomabb
rezdülések gyolcs árnyak
kinek beszélek az emberföldbolygó
szerelmem nyelvén a bölcső szoba
világ ringása imára kulcsolt
gyönyörű széthasított hattyúnyak

SZIKÉK
beszélgetések
a Várossal homályosabb
év mérgezett szikék
röghimalája szivárványhát
Marquez sárga lepkéi
csendesebb párbeszéd
csőfogoly ősz
üresebb évszak taknyos
emóciók a lélek
száműzetése lassú
gyógyulások
körhanta

MELOCCO
a sziklabeszédű szobrász
medve énekei márvány folyók
folyók szárnyai kiszakad a
mindenségből létrengés
fénybányák élei tűz
magasság a Tejút vérvörös
porszilánkjai Földbolygóvilágkő

FÁK ANYÁM KERTJÉBEN
a szél tánca
a fűz az akác
és meggyfa zörgése
a fény
csörömpölő rácsozata
Isten felelőssége
elkobzott jövő
korszak barikádok
hová figyelek át
föl fű éle
csillagfegyenc

SZÍVDARABOK
óceán kép csillagok
ívek bolygói a színek
távolsága sorfénylét
égbe szögelt vakító
homály hideg részek
erdő föld hamu szó
koponya tükör Kereszt
bálna szárny roncs
szívdarab fűél egész
állandóság

ZOKOGÁSOK
a Péli toll arany szárnyai
Rembrandt van Rijn
képek a csillagok színeiből
a Földbolygó magmájából
a szivárvány ütéseiből
anyánk liliom sírásából
szívünkre szakadó esők
nyílvesszőinek mérgeiből
a Hold és a Nap hullámaiból
teleírt kövek zokogásából
színképek a Tejút emberfátylán
fűél hálójában remekmű szívdarabok elrejtve

RÉSZEK
dzsungel 2002
szeptember
csonkább létünnep
mint régebben
a Nap szalmazsákja
életszagú fekhelyek
Déli utcákban
Eötvös Tompa Kossuth
Zrínyi a szegénység részei
mediterrán szellemek
helyben a padló alá
lenyomva miből lázadok föl
madarak amputált szárnya

KAVICSOK
égi képekbe szorított
egzotikus évek tüzes
kövekhez közelebb idő
sivatag por szelídebb arcél
ólombánya tükör világok
pajzsán átszakadó színes kavics

FILMEK
a mohácsi
Van Gogh kalap
gyűrött kéklila karimája
mint az Északi Tenger selyemsálja
André Schwarcz emberszemétdombja
Sára Sándoré
Tony Gatlyfé
stb.
Emír Kusturicáé

CSEKKEK
a pikoló unikum
Vadon fodrász
kép szalon a Könyvtárban
forma tér
drágább keretek
ágaskodó Duna
az euro lové
forintbank
a politikusok újabb
hadovája kakashab
levescsekk

BERDA 100
nagykicsi magyar költő
Csontváry csillag ágy
közelibb újpesti emberöltő
ász sűrű gombapörkölt
ördögmaszkok arany trombiták
magyarhoni honvágy
hárfák szikla húrjai
élettel tömött hátizsák
tükör kör a szavak bronza

SZIKLÁK
színész Latinovits
széthasított szikla
József Attila vonat

CSELINÁCZ  33
a legtisztább folyó
Mohandasz Karamcsand Gandhi
Nagy Szellem Ma
kistörpék birodalma
Gangesz ország
kiherélt arcok
Dél fegyelme
mediterrán szalonspicc rajzok
s a Bladomo terasz

REMEKMŰVEK
a hasis hattyú
remekmű Rubens

WEÖRES
ég tükre
víz tükre
szeme kék tükre
víz zöld tükre
ég föld tükre
föld víztükre
szeme ember tükre
ember szeme ég tükre
vízföld hínár tükre
emberföld Weöres
földkékzöld
Földbolygóvilág
tükre

TOLLAK
Dante Zrínyi
Fernando Pessoa
Bálint Balassa
Csendes
Atlanti
Óceánok
Ady Endre
József Attila
Petőfi Hontalan

PANCSOLÁSOK
emberijesztő dallam
csallánfű égető zöld
gazság átverések balekhiány
ó Henry
cipi nélküli idő
vegyél egy képet
olajhad melyik Csontváry
kidobják utána kirabolják
magyarpancsoló

ALAGUTAK
Hitember folyó
magasabb alagútakadémia

SÁRGA
élő kő éle
bevakolt táj
brutális szél beszéde
fényesebbre pucolt szívrészek
fecskefű sárga vére

HULLÁMZÁSOK
a Sétautca hullámai
2001 augusztus 15
a nyár fűrész fogsora
izzadó nő tomporok
nyelvem beragad gutaütötte
fénybe Rubens képbe
a lényeg szétnyíló liliomai
a márvány Telehold élei
sebesült nyelvtejút
kitágult kanca orrcimpa
gyönyörűbb páros domb
s a legszebb dzsungel pont
lokomotív zsiráfnyakak barlangja
ó szív alakú ívek
földrészek roppant ívei

KELYHEK
aranylapok
kettő
hasáb
a tenger
szavakból
Déli só
mézzel telt kehely
gyöngyöktől
rengő rés

UJJAK
a víztetők
tenyered létmagaslatai
a kőgyémánt törékenysége
folyóvonalak
lovak vad sörénye
legyező csillag alakzatok
ujjad gyöngypontjai

HOZAMOK
sörbrandy és seggberúgások
fakóbb Mohács vörösebb
változat momentán hozam
anarchiahiány, dikt tátor
a demokrácia termetét
a jólét megtörte
hosszú árnyékú körte
színhevű
az összes kínlóbálás
hatalmas rojtos tarka
a költő fején
óvszer a török sapka

DOBOK
az idő beosztása
Nap milliárdok
kontra szándék
létkusza ajándék
furcsább dallam
Telehold dob
szakadatlan

KERTÉSZ ÁKOS
szebb arc a XXI.
századból
nyelv fény
Holdnap
Egyenlítő több
színbeszéd
Balassi pajzs
remekmű forma
Délen a magasból

DÍJAK
bikavér a havon
Európa születése
a Lenkeytardos Hegyen
taxik suhannak leföl
mintha szárnyak kardok
egyetlen kóbor légy
legyengült idegcsillapítók
hol késnek a díjak
gitárszóló
esték a víz fölött
lékbúvár
élet és kés
jövőre ötven éves leszek

TIKNONYÁRÁD
végtelen ember ház
Gabona Heirich Miklós
s fény házak sora
magasabb fény fák
remekmű arcok sora
szebb völgy izzóbb láz
Mikszáth fény ámbitusa
csillagok gyöngy csigolyasora
s a fény csillagkép lovak
az iker harangok sora

SZÓLÓK
Andrea sequoia költőtolla
zöldszárnyú hattyú
piramis ezüst gömbök
mint Mars moha göröngyök
föld fűél
ózonkép bolygó
meszelt alkonyatbordó
kép filmek trópusi zihálás
hárfa Gregorián szóló muzsikálás 

JÁTÉKOK
Neher Gábor elgurult
dinnyéje 2002 augusztus 20
Snack Bár Mohács rakaszok
fesztivál tánc szebb lapok
a titkos nyílt válogatott Mez
Pirosfehérzöld délután magasabb
játék gólligetek a létezés aranylabdája
Déli cipő pontosabb
iránytű tisztább meghódíthatóbb
csillagok hálók a győzelem ízei

ÁLCÁZÁSOK
az idő bélyege
titkos Sétautca
álcázott ezer év
a világ vonulása
tiszta tekintet
a Bárány sebén

TÁJAK
a nizzai szivar toll
március 22
repedt harang szél
Földbolygó konga
tisztább fekete részek
neves fémlyukak
magasabbra a színeket srácok
fakóbb szívkörüli táj
beszögelt arc
lénykordon

ELEFÁNTOK
világ káosz az asztalon
ovális üvegsík elefántokkal
velünk esznek óriás fehér
apró bordó villányi kékoportó
egyetlen törékeny palack
rövidebb sűrűbb késpengék

SZOBÁK
gyógyító zárt terek
otthon mint a tengerek
zuhogó kő szoba
a kő zöld mosolya
az időbe égetett idő
bolygódarabszív keringő

CIHÉK
hazatérések Északról
törékeny autó
palló utak képzeletbeli
sávok a Világ szíve
felé Kror a frankóbb
dzsekiben  a lézer Ház
Cihe borosta vörös cola
tiltások Pakson
Erika rosszabb kávéi
hol lehet köhögni
esőszél jobban érzem
a mediterrán földet
kőlapokat

SZEMETESKUKÁK
a kor zúgása
tér cella csikorgó spirál
a cetlik beszéde
mint aranyrögök
lokális huzat
a kő a kőre tapad
hová lebegek föl
a politika fejre állított
szemeteskukája
a drog bája
Faludy Mester újabb
elnyomása
égi és földi örök
körök brutalitása

NÉV
álom XXI. Század
ikon Kror október
közelebbi szív dumák
nevek a Nobel falon
újra egy szellemkertész
tüköróceán beszédfolyam
ahogyan vagyok
magasabban kicsit a legszebb
szavak miatt

HÁRTYÁK
mint kőlapok
csapódnak rám létcsapdák
halántékomnál lőlapok
szétfoszló idő papiruszdarab
a Nap hártyájára rajzolt
vacogott kép Jézus arc
bölcső föld
szögesdrót szakasz
máglya ember
hasáb kenyér falat
lefagyott láb
balzsam mozgás
a csattanó balta kő
fény sírásból
behasított tenyér
ijesztő madár kalap
tükör arcomra
írt évek
ember szerelem falat

SZÍNJAVASLATOK
padlótető
szombat Dél utánelőtt
horgony nap
vijjogó napok
hamuzöld beszéd
kötött csomók
horogtű bársony
korongok tompa éle
hová szédülök határokon
belül színjava rengés
térpontok
frankó menhely drog
lélek és szív
nagyobb zúgása

CIPŐK
forradalom puccs
sárgább diókra írva
akácos út a sátoros utca
egyetlen szám cipőkenó

ILLATOK
Tunta és Barelo
bűzüldöző testvéreim
a Sétautca ócska csatornái
tisztább vászonnal
bekötözött bronzsebek
hátráló menekülő vizek
unikum és sör keserű
arany illata

SZÁMLÁK
hontalan napok Délen
ciki mediterrán homokzöld
számlák zuhogó csapda lét

HARANGOK
nincs
semmilyen
íz a számban
nedveid
egész
életem
eldöntik
harang
szavaid

PODOMNI
üveg jegek
a kokárdákon a szél
pajzsra támaszkodni
taposóaknákra
van itt hely rajzolni
ravatal műterem
véres hal a város
vizek kőlapja
Keresztre csapódik
Jászolból kifelé
drog hontalanság
az ég közelebbi varsája
Könyv Tár
ismeretlen csillag válla
hová indulok el
innen közelebbre
a Hold nagyobb hordója
seprő karcok
a Rubensi tomporokon
hadova a világot eltérítő
orgazmusról

BÖRTÖNÖK
a félbe maradt oldal
sivatag Isten
élelem és oxigén
nélküli tér
elfelezett európa parti
keletbalkán zűrzavara
a szabadság zsúfolt börtönei

FORMÁK
a legyező Hold formái
égpárduc gyolcs köntöse
kép csillag legyezők
telefonbolygók hangjai

HULLÁK
fekszem a vizen
sörszneki
a világnak neki
védőpajzsrakasz
mint a partok
villám dobok a zenekarból
Milona gyűszűje
rézvörös
elkereng tőlem
a legszebb Csillag
lettem a tér ölében
csikorogvavigyorogva
magasabb csekély napok
szavak hullái

LAVINÁK
tengermély utca
s bálnakövek
elsodort arc
bábú sárga
üvegfény
csípőd szűz lavinája

LÉPCSŐK
a Szalag lépcső
rigófekete fű

REZGŐGAZ
a szivárvány
gaz
Rezgő kertje
rózsák
szív pompája
s elkeveredve
farkasbárány
színlíra
vidék
hölgyhegy
szólabor
vörösfehér
kor
a Némethpé
hát Földbolygó

CERUZÁK
kicsi kép
grafit
ceruza
piramis
Leonárdo
szárnyak

ÁLCÁK
a félholtnő
északi henger
balta szemek
behavazott arc
jégprém
a szögletes pálca
csak álca
szélromboló
távoli ház kávé

FÜGGÖNYÖK
a csillagfüggönyök
csípőd Holdjai
elguruló gyöngyök
szelídebb Niagara

MÁJUSTIZENEGY
gyávább idő tenger
óceán ég csillagroncsok
fűélarc tükör bálna
a lét szárnya rúzsos nőszáj
színharangok csípőívek ragyogóbb
ízekből csiklóvár

KŐLAPOK
a világ zörgő páncélja
ikon kéz embermagas
mozdulat védő jászol
pribék Kereszt drótszöges
csontok az ég törékenyebb kőlapja

FORRADALMÁROK
mámor sújtotta terület
urnapor
szörnyetegpofon
csoportnyakkendő
éjjeli menedékkedv
az óceán száma
elvonótúra
cementhullám
képzett beteg
hőscsere
időtulajdonos
szájátültetés
szamurájkarddokk
hallovak
simagöröngyös
xhanták
iszapszentgiliszta
kenyeri
sótony
elmeforradalmár
Bokrétás András úr

HINTÁK
a pénz dada hülyébb
körhintája leláncolt
működés halom kő

LEBEGÉSEK
a virág
combok
iker bolygók
föntlent
a beszakított
homlok
tiszta lap
romboló kő
szabad lebegés

SZARVAK
lyukas lőporszem
több évszázad érdes
robbanócsöves ökörszarv

TÜSKÉK
magasabb névfolyó
a világ kiforgatása
szivárványos rózsa Templom
bozót tüske száj
nagy formák létdomborulatai

ZUHATAGOK
milyen szép vagy
milyen szép sovány vagy
milyen szép hosszú combod van
zuhatag márvány tomporod van
milyen szép vagy
milyen szép kövér vagy
milyen szép gömbölyű combod van
zuhatag márvány tomporod van

ZENÉK
leszakadó hó
Szentandrássy
a Tütü Tangóban
valami
Klezmer zene
balkáni gödör
roma Stresszburger
haza
csillagképvonalak

DROGOK
a világon annyi drog van
a repülőgép mint bomba robban
a madár szárnya kátrányba fullad
a Földbolygó magmája lángra lobban

ÁLARCOK
Nagy Tibor Testvéremúrbarátomnak
szebb utca
zöld magaslatok
estélyiruhás rózsák
szemben a Kép
Álarcok a címe
Nagy Sándor festmény
Pécsmohácsbudapest
ahová zuhog mögötte
csillagképönarckép darabok
időívek
lényeg magassága
hová zuhanok föl
a valóság szintjei
Tiborico Tükör
a XX. század idődarabjai
rajzok és festmények
a Város tükördarabjai
a Folyó fölött a Ház
hosszú tisztább asztalok
vonulása csobbanó halak
és tamburaharmónika
a repülő tálak
frankóbb tárlat Délen
belső ízek
a fény spirálja
mint a Könyvek berajzolva
vonatsüllő
fehérebb és vörösebb borok
a működés ritmusa
álcázott autó
emberálarc kívül
ami látható
s ami eltakar
szikla gyolcs remekmű
a Világ Szívek
álarc nélkül otthon

KÖRÖK
a gyolcs ívek
téglafuvola lánchit
alapdallam valamit gyalulnak
ácsok lengsz vagy
ringsz táguló körök
a mozdulatlanság hullámai
balta kő szavak
létszökés

SZÍVHALMOK
csillaghűtés
szebb bolygók
íve
a fénygyűrűk
kvazárok
porgömbök
szelídebb tét
égkövek
ózonkórus

KARDOK
ajkad az ajkamon
mint bárka ringott
ajkam az ajkadon
mint kard kardokkal vívott

RAKASZOK
meredek levelek nővéremtől
Lorca bronzlovasai álmok
gondolatokba rejtve
a levelek tisztább sziklalapok
aknataposás dzsungelvörös
ragadozó asszonyöl
a mocsokra zúduló elemi árvizek
világ ízű nedvek
létrakaszok

MEGVÁLTÓ
a Földbolygókereszt
helye a nap szélei időterek
lelép nagyobb Létből
fölmagasodó vizek
csillaghengerek éles homálya
toporgó harang fény
a Világot átszögelő sebek
Kép szavak

CANTO

HAJÓK

mint a kábítószeres
aki egyetlen falat drogra vágyik
Holdföldrengéses hullámokon
akarok elhajózni
Napföldrengéses szádig
Bölcső és Koporsó
s közben a szétvert tét
kőtörmelék
aranyszemcsék
a gazdagság lényege
amit tükrözöl
amit a szellemembe égetsz
nagyobb érzések
ezt cipelem
de ez könnyű és nehéz
mint a megtisztulás
az elsőutolsó órán
valahová fölfelé
a szád közelébe
halálos földrengéshez
kiszakadó ég
beszakadó föld

A BEÁS FOLYÓ
a végleges idő
fénykép
Fenyvesi József fotóművészről
régebbi ikonok
festmény kalapban
belülről a filmek Grazban
Mecskei Csontváry
szelet idő
élet szelet
a képeken távoli harangzúgás
a Beás folyó zöldkék
mormolása kődarabrög
Chaplin elgurult kalapja
hová zokogok föl
északról megint Délre
kórusok hontalan beszéde
Könyvtár és Képtár
magasság múzeuma
az elefántbolygó szív lüktetése
merengő ősi mozdulat
a magmára zúduló tekintet
égföldi arany hasábok

BOR
a bor utja
a Napból a Földbolygóig
decsi fehérvörös
Bognár Cecil
a szédülés tőkéje
létfolyamszámla
a Telehold nagyobb
hordókban mint a selyem
szivárványos olaj
a Tejút vérző
alkonyatbordó kódjai
képcsillagrosé a tűz ízei
üveghébérekben
részek bika homlok
kocsonya kortyban a tenger
ereje cápa fogsora
több liter tisztikari
kórus az idő szárnya
koccintó földrészek
a Napba tántorgó
józan emberiség

DÉL
a Nővérem Délen
mos reám
vacsora nélküli esték
szőkevörös fátylak
éjszakai korty tengerek
zuhatag csillagképlegyezők
hol vannak a pajzsok
a védő Karnagy
varangycsap
agyadramaradsz ha vagy
Isten dupla madara
érzelemradar
bárhol áttagol
lerombolható nato
fegyvernettó
a szegények füstje
zsidókémény bronzcigány
frankó szöges
és púposabb kemencék
égesd el ami érték
koholva semmi sem marad
hártya szűz
embertelenség
mocsok vagon
szebb pontok
Holdnapbölcső
az életből valami

NEMZET
vasárnap a város
terasz kávé
fölírt cigaretta
fölírt évek
drog idő
seggbe rúgni a frankót
nyelverőterek
haza
vándorló merev
szögesdrótpóló mosoly
haza táj nemzett
Nikolics József és Strausz Mária
a nemzet hazai
vegyes folytatása
kóserebb iható pálinka
Decsen
a marhák trükk magassága
magas Fekete Sík
zokogó csontokból
fölírt idő
az aljasság szétspriccelő
mérgezett tűszilánkjai
lénykamu
harangfélrebeszéd
nyelvemen mondom
magyarklón
kerülő ember
otthon hol vagyok
szebb mint máshol
máshol a szabadság
szebb aranylánca
otthon a csikorgó
kőlap is szebb
az idő ordítása
halkabb zümmögése
képzelt ebéd
porcelan vasárnap

SZOBOR
a lánycsóki szobrász
Jakubecz György
gyönyörű képekkel
partizán konyak
végre a Szigeti
Krisztus Jézus szobra
Bíró Józsefnek
kacsák elrejtve
nem ettünk semmit
szeretjük
a Templomot ahová elkerülünk
nagyobb Kereszt
a téren ahol vagyok
rönkhullámok
magasabb máglyák a szellemünkből
kőtorlaszok
a Királyok óbor arca
egyetlen Holló katona
Európában

AKVARELL
Boris Salamaha Puskáson
a gyógyuló idő
Szent vizek mosdatta
foghíjas nádsöveny
korhadó faroncs
Krisztus Kereszt
egyetlen gémszürke tutaj
csónak ház országnak
ember földönfutónak
darab Horvát rész
a festményeken az egész
magasabb lélek
a fényen átszögelt táj
égbe csapódó halak
Raffaello Santi meztelen
lábujja a zokogó fűben
tisztább konyak homály
akvarell üvegen
átderengő arc gyolcs
összecsomózható profil
a Göncöl ecsetrúdja
szebb anyaföld
átölelt óceán
szerelmes asszonyok

TŰSZÍV
melegebb Sétautca
Délután csiszolt kő
hasáb gyémánt
csikorgó tű a szív dala
később majd hanyatt
fölhabzó sárga fű
beton a csontok fölött
később csikorgó száj
szeretném eltagadni szabadságom
a liliomos ruhában lépkedő
időt
színközeli táj
mérgező kolor irigység
sötét nagy darabok
a szégyen mocska
az égen mellkaslándzsa
átszakítható tűrés
pillangó tenyér korty
nyugalom hattyúdárda

KURVA
a lapuló Hold
üres asztalok a tengernél
só zuhog alá képek
szebb képek Van Gogh
aranysárga folyóm
sziklavizek léttördelés
felelj meg a basának
olcsó kurva basa
az idő magassága idő sárga
jobbrabalra az ország
halva remekhű vagyok
bakancsból apám gyönyörű feje
mint a Telveholt
a vörös tekintet
gáznemű s gyilkoláshevű
érzelemnélküli báj
vékonyabb ózonpajzs
ha van félelem tér
múltunkat hallani kell írókém
nyállepedő ami van
Hamvak
abból vagyok Gregory
Bogyiszlón  a legszebb nő
ében meg arany
szivárványvak időtutaj
nem érzem magam jól mondta
csörömpölő hosszú szavak

NYÁR
a Tér
Kecskés Lajos Tanár Úrral
a pénzváltókkal
a Templom
világító zöld kupolával
csillagképhajtókás idő
a Göncöl
szorosra csomózott nyakkendője
autók ménese
capkodó délelőtt létpiac
friss kenyér a Hegyről
titkos borok özvegy hordókból
a nyár szétrongyolt függönye
Asszonnyár
a Nap homályló állandósága
kevesebb remény
hó inkább mint fény
alig meleg a Városházán
jelző zászlók
Krisztus és Lenin
a vörösnek nyoma nincs
aranysárga faszobor
ablakmosó csőszkalapban
keleti ábránd
van hely a padló alatt
irgalmatlan szögek
az ütés készülődése
bölcsőkatedra
a szülőföld íze
magasan ringó rózsák
Iskola nyers polgáraival
a jövő ezüstgongja
kivégzett nagy kör
vacogó kőmacskák
csikkszedő bicegő koldus
páratlan ritmusú
emberléptei

KROR
Szentandrássy
Raffaello Santi rajzok
csillagképszarvak
szebb képek valahonnan
hosszú ujja van
mint a Testőröknek
ózonpajzsvédelem
a Kereszt színbüntetése
valami Délafrikai dallam
tétzüllés
magyar agarak
Csontvárypélitagló
amiből jön valami
lezúduló vizek
Krammer Orsolya
védtelen sírás arca
végtelen hullámok
lila fűél
a hontalanságból kiszakadva
Nap Hold szájú
végtelen Asszonynő
AZ ÉV HETEDIK NAPJA
A Fény ütése.
S Kettősége.
A tél homálya.
Vakon.
Afrikai káprázat.
Az illatok íze.
A homály titokzatossága.
Arc bilincsben.
Arcom dzsungele.
Földbolygó térkép.
Faludyhajkazal.
Kétezer negyven.
Akkor leszek kilencven.
Fehérebb asztal.
Ki van ki fölmagasztal.
Asztag vagy osztag.
Szamurájkard vagyok.
Ady Endre Háromkirály.
A sejtelem selyme.
Fénykőlap.
A szavak ütése.
S fénye.
Az illatok káprázata.
Kéz jácintból és nárciszból.
Hova vonul.
Manysi és Vogul.
Itt csilingol.
Létkarambol.
Fékafgán.
Télkazán.
A zuhogó képek.
Szétrobbantott cipőben lépek.
Eurofrancia.
Nobelkonferencia.
Svédhajó.
Az előszoba.
Kegyhátrány.
Csillagtőke hátrány.
A kőlap télfényhenger.
Egyetlen ember.
Fényfehér.
Dől a falnak.
S a kövek.
Ha döng a tét.
A folytatás.
Szósötét.
Mozdulatsörét.
Szürkekék.
S Afroép.

AZ ÉV HUSZADIK NAPJA
Dr. Tardos Mária emlékének

zsúfolt szobáival a Hegy
tölgyhordók tele borral
hol Máriák lelke kereng
Asszonylényfényű emberbuké
harangok fátylán átdereng
iker bánat dupla forma
szűz kezek orgonasípsora
elomlik a hegyoldal a korral
szavak váza korhadó hordódonga
arc korall arc gyolcs rögeké
hol óborok arany tüzében
a lélekzet gyöngye elporlad

AZ ÉV HATVANÖTÖDIK NAPJA
drog ízed
keleti Tigris
hindi szász lényem
niagara nedveid
himalája srác
magasabb zsiráfnyak
mandula eső
a létbarlang íze
leomló tejút inged
melled zuhataga
csillagvöröstűz
ében málna
égrengéses csípőd
tengeróceán
apály dagály ütése
a szád asszonyhű íve
nyelvem nomád bárkája
ajkad zarándok ízein
AZ ÉV NYOLCVANEGYEDIK NAPJA
Mohácsi Regős Ferenc
csillagspirál anyaképe
a Földbolygó bronz szálai
a szivárvány emberpajzsa
Holdnaprengéses szálak
gyolcshabzású létüveg
arc színbazaltból
a XX. század
törékenyebb szálai
zuhogó Egyenlítő évek
a világ tisztább szálai
koponyák helye sík
a sivatag kereszt
bölcső szálai
átdöfött szúrt sebek
a Folyó tengerbe
csomózott hullámszálai
szívvonalszívkörök
spirálos idődarab
az ég zuhogó bronza
regölő mohácsi szálak
AZ ÉV KILENCVENÖTÖDIK NAPJA
Jávor János a barátom.
Erről van szó. Szavak,
mint torpedók. Vegyész-
keramikus. És üvegfestő.
A versei, mint az óceán
hullámai. Zakatolnak.
Nagyon szép az édesanyja.
Ma van a születésnapja.
Nem tudom hány éves.
Majd megmondja.
Buta nő, aki az életkorát
letagadja. A gyerekfarsangok.
Régen. Régebben. Holdfánk.
Töltöttkáposzta.  Erős borok.
Lovak az esőben. Valami
szalonspicc a megsodort
cigarettában. Délen. Itthon.
Sutyi azt mondta, hogy
beszéljek az üvegszínekről.
Mondtam, Takács Szabó Kálmán
ezt jobban tudja nálam.
Persze, ott vagyok. Ahol
kell. Barátom, Jávor
János válla mellett.

AZ ÉV SZÁZHUSZONNYOLCADIK NAPJA
A Sándor Palota felől a kórus.
Nem Petőfié.
Pirosfehérzöld tégla.
Keskenyebb mellkasban.
Magyar lennék,
ha nem szeretném
anyám vakítóan finom kezét.
Mire írok föl?
A szabadság tangája.
A völgyben.
Egyetlen nő tigris karma.
Az ország egyetlen egészben.
És plusz még valami.
A Mester: Kedves János
évfolyamszámlája.
Gyolcsképek az Ete falon.
Valahogyan kitágult az idő.
Mint a galaxisok.
A beszakadó ózonpajzs.
Hazádhoz rendületlenül nyújtsd
azt a törékeny védőkart.
Amiért sírni tudsz.
Batinagerinc.
A hazugság taposóaknái.
Színtüntetés.
Latinovits és Péli Tamás.
A Mester  ujjlenyomata.
Gyerekekkel a tondó.
Hat.
A gyermekei száma.
Tízmillió.
Plusz a festményei.
Még öt kívül millióban.
Hordó bort gurított felém.
Pajzsszínek.
Az édesanyja mohácsi Sétautcán.
A sírás szitárzengése.
Maga az fiam, mondta.
Néztem fölfelé a szivárványra.
Szívütés számla.
Drogképek.
József Attila magassága.
A kőtömb haza.
És Kedves János méltósága.
Délibábrock ellenében.
Ha van hon.
Hontalanharmónia.
A szerbek harmonikája.
Kedves  János niagara ujja.
Vagyok, mint minden bölcső.
Lényegszándék.
Gyönyörűek a képei.
Belülről.
S kívülről.
Hatvan esztendő a számláján.
Létcolor.
Az igazság napján
született május 8-án.

AZ ÉV SZÁZNYOLCVANADIK NAPJA
Az idő romjai.
A negyedik bolygószakasz.
Vakító profil.
Barátom Kathy Horváth Lajos
szebb arca.
A Katalán festőre hasonlít.
Paganini rakétafokozat ujja.
Mennyi húr van egy hegedűn?
A csillagkép dallam.
Nyelvdoromb és nádsíp.
Isten szitársírása.
Alfa, mondja meg Omega.
Milyen hangszerek nyelvén beszél?
Gitárhárfa.
Bartók.
Ellington.
És Szakcsi Lakatos Béla.
Remekműkaraván.
Az Univerzum, mint zongora.
Afrikai dobok és a Finn Kantele.
Suttogó Gardonás.
Vadlóhattyúk.
Salvador Dali reinkarnációja.
Budapesten, Mohácson.
A Fekete Sík roppant Keresztje.
Baltával ütött fény jajgatása.
Törékeny, mint a Földbolygót
körülölelő Egyenlítő.
Érccimbalom.
Gyönyörű nőszáj fuvolája.
A zenéje az elemek cintányérütése.
Létharmónium.
1994. Orfűaugusztusa.
Lényegem és nyelvem
sequoiaszármazása.
New Orleansi szaxofon.
A bársonyos tükrök.
A vonat kereke nyakam levágja.
Kasztanyett.
Elefántok toporzékolása.
Ház színföldrészekből.
Dadogó emeletekből.
Párizsiszajna.
Magyarhoni bőgő.
Magmabasszus.
Június 29.
A Niagara zuhatag haja.
Citeracselepatak.
II. Lajos xilofon páncélszerkója.
A Keleti erőtér.
Tengerek beszéde.
Bolygók, Csillagok, Holdak
csikorgása.
Mediterrán tamburakórus.
A balkáni szögesdróttorlasz.
Kottafejózonpajzs.
Értem, amit zenél.
Emberiségpartitura.
Élet és Halál.
Egyetlen emberhangszeré.
A küzdelem öve.
50 danos Mester.

ÜVEGSZILÁNKOK
szomorúbb arcod
fényesebb törékeny földrengés
csillagháló profilod
cigaretta éjszaka
a bánat mint a halál
padló kövek
léthabzás cidri
az áthajló meggyfaágak
gomb vakság
lefújták a szabadságot
kártyák szédülete
méltóságos csillagképcsillagoké
tűzjegek leomlása
az ezüstfeketetoll rezdüléstűrése
márványbánya arcod
átszögeli a fény
telehold ezüst pecsét
a legtisztább szavak
sarokbaszorítva Délen
zuhogó szikladarabok
élesebb üvegszilánkok
szamurájkard éle a számon
az idő hullámroncsai
sebesült madarak szárnya
a Nap tükre óceán
nyugodt szemedben zuhogó
sírás születés előtti pillanat
nevetésed borotva élei
az eldőlt kőlapok
zsúfolt dereglyék szemfedők
vontató uszályai
a keserűség baltái
valóság hiszti
létkomoly nézésed
fölgyújtott szikla folyó
hindi vörös ózonlepel
átszakítható fátyol
a szivárvány tűi
halhatatlan színeid
a Hold gyémánt
malomköve a szád
halk hólyagosabb esők
augusztus tűz formái
szép vagy mint
fénykörök távoli csillagírás
s közelebb hajad vörösóbor
illata nád rezdülésed
éles mint kardok éle
keleti szamuráj mozdulataid
az elemek rengése
rózsák sűrűbb harangjai
liliomos tükrök
a szivárvány csíkjai
szebb képek szalagjai
nagyobb folyók mozdulatlan
áramlása a létezés ízei
Holdtengerek a Nap ütése
szakadó havak sziklasírása
az idő szabadsága
szétguruló gyöngyök
a valóság lebegése
hangsebek szomorúbb beszéd
Motel Csele
a folyó káprázata
beszakadó kődarabok
volt ilyen lárma már
a Holló
hol jelenek meg
pajzsbeszéd kicsit magasabb
duma persze megint
hazugság nélkül emberszerep
a Szent Biblia szövegei
meg a Keresztek
szögek
lándzsázó
nyújts feléje valamit